**Házassági névmódosítás**

A házassági név az a név, amely az érintettet a házassági anyakönyvi bejegyzés alapján megilleti. A házasságot kötő személy a Polgári Törvénykönyvben felsorolt házassági névviselési formák közül választhat házassági nevet. A házassági névviselési forma – a házasság fennállása alatt, vagy annak megszűnése után – az érintett kérelmére módosítható.

A házassági névmódosítás után a személyes okmányokat ki kell cseréltetni.

Ügyintézésre csak előzetes egyeztetés és időpont foglalást követően van lehetőség telefonon, vagy e-mailben.

Előzetes egyeztetésre és időpont foglalásra - lehetőség szerint - a telefon, vagy az email lehetőségét válasszák.

Szükséges iratok:

A kérelmező személyazonosítására és magyar állampolgárságának igazolására szolgáló érvényes személyazonosító igazolvány, vezetői engedély vagy útlevél, és lakcímet igazoló hatósági igazolvány; valamint a házassági anyakönyvi kivonat.